ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση της υπερωριακής (απογευματινής)
απασχόλησης για το Α’ εξάμηνο του οικονομικού
έτους 2024 μιας υπαλλήλου της Διεύθυνσης Εξυπηρέτησης του Πολίτη Περιφέρειας Θεσσαλίας,
για τις συνεδριάσεις της Περιφερειακής Επιτροπής Περιφέρειας Θεσσαλίας.
Διαπίστωση της ανάγκης για υπερωριακή απασχόληση, καθιέρωση με αμοιβή υπερωριακής εργα-
σίας, εργασίας κατά τις Κυριακές και Εξαιρέσιμες
ημέρες, εργασίας κατά τις νυχτερινές ώρες των
εργάσιμων, Κυριακών και εξαιρέσιμων ημερών για
την αντιμετώπιση των αυξημένων υπηρεσιακών
αναγκών, μίας (1) υπαλλήλου της Διεύθυνσης Toυρισμού, Πολιτισμού και Αθλητισμού της Περιφέ-
ρειας Θεσσαλίας για το Α’ εξάμηνο του έτους 2024.
Τροποποίηση της υπ’ αρ. 1137/06-11-2023 απόφασης του Δημάρχου Λαυρεωτικής «Καθιέρω-
ση υπερωριακής εργασίας μονίμων υπαλλήλων,
υπαλλήλων με σχέση εργασίας Ιδιωτικού Δικαίου
Αορίστου Χρόνου και υπαλλήλων με σχέση εργασίας Ιδιωτικού Δικαίου Ορισμένου Χρόνου, δια-
φόρων υπηρεσιών για το έτος 2024» (Β’ 6498) ως
προς την απάλειψη του «ΠΕ Ειδικοί Σύμβουλοι»,
στο ορθό «Ειδικοί Σύμβουλοι».
ΑΠΟΦΑΣΕΙΣ
Αριθμ. 42091
(1)
Καθιέρωση της υπερωριακής (απογευματινής)
απασχόλησης για το Α’ εξάμηνο του οικονομικού
έτους 2024 μιας υπαλλήλου της Διεύθυνσης Εξυπηρέτησης του Πολίτη Περιφέρειας Θεσσαλίας,
για τις συνεδριάσεις της Περιφερειακής Επιτροπής Περιφέρειας Θεσσαλίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 282, 283 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’ 87).
2. Την υπ’ αρ. 15840/156612 απόφαση του Συντoνιστή
Αποκεντρωμένης Διοίκησης Θεσσαλίας-Στερεάς Ελλάδας «Έγκριση της 146/2018 (ορθή επανάληψη) περί ολι-
κής τροποποίησης - επικαιροποίησης του π.δ. 129/2010
(Α’ 222) “Οργανισμός της Περιφέρειας Θεσσαλίας” όπως
ισχύει» (Β’ 4788).
3. Του π.δ. 80/2016 «Ανάληψη υποχρεώσεων από τους
διατάκτες» (Α’ 145) (εγκ. 2/100018/0026 Γενικού Λογιστηρίου του Κράτους, ΑΔΑ: ΨΒΞΒΗ-ΔΤΗ).
4. Τον ν. 4354/2015 (Α’ 176) και ιδίως το άρθρο 20 για
αποζημίωση για εργασία καθ’ υπέρβαση του υποχρεωτικού ωραρίου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 816
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 816/02.02.2024
5. Την υπό στοιχεία 2/31029/ΔΕΠ/6-5-2016 (ΑΔΑ: ΩΛ9ΣΗ-0ΝΜ) εγκύκλιο του Γενικού Λογιστηρίου του Κρά-
τους για μισθολογικές ρυθμίσεις και άλλες μισθολογικές
διατάξεις.
6. Τoν ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο δια-
δίκτυο “Πρόγραμμα Διαύγεια” και άλλες διατάξεις» (Α’ 112).
7. Τις διατάξεις της παρ.  7 του άρθρου  25 του
ν. 2738/1999 «Συλλογικές διαπραγματεύσεις στη Δημόσια Διοίκηση, μονιμοποιήσεις συμβασιούχων αορίστου
χρόνου και άλλες διατάξεις» (Α’ 180).
8. Το γεγονός ότι η Περιφερειακή Επιτροπή Περιφέρειας Θεσσαλίας αποτελεί ιδιαίτερης σημασίας συλ-
λογικό όργανο με αρμοδιότητες που προσδιορίζονται
στα άρθρα 175Α και 176 του ν. 3852/2010. Γεγονός είναι
ότι η Περιφερειακή Επιτροπή Περιφέρειας Θεσσαλίας
συνεδριάζει εκτός του υποχρεωτικού ωραρίου, προκειμένου να συμμετέχουν οι ιδιώτες Περιφερειακοί Σύμ-
βουλοι, οι οποίοι δεν μπορούν να απουσιάζουν από την
εργασία τους στο υποχρεωτικό ωράριο. Τα θέματα της
Περιφερειακής Επιτροπής όπως η κατάρτιση σχεδίου
προϋπολογισμού και απολογισμού της Περιφέρειας, η
κατάρτιση όρων, σύνταξη διακηρύξεων, διεξαγωγή και
κατακύρωση κάθε μορφής δημοπρασιών και διαγωνισμών, συγκρότηση ειδικών επιτροπών, μελέτη ανάγκης
σύναψης δανείων, υποβολή αιτημάτων πρόσληψης του
πάσης φύσεως προσωπικού, συμπεριλαμβανομένων
των δικηγόρων και νομικών συμβούλων με σχέση
έμμισθης εντολής και των συμβασιούχων μίσθωσης
έργου, σύμφωνα με τις κείμενες διατάξεις, καθώς και
για την αναγκαιότητα πρόσληψης του προσωπικού της
περ. ιε’ της παρ. 2 του άρθρου 2 και του άρθρου 36
του ν. 4765/2021 (Α’ 6), τροποποίηση του φυσικού ή
οικονομικού αντικειμένου συμβάσεων, σύμφωνα με
την εφαρμοζόμενη σε κάθε περίπτωση νομοθεσία, και
την έγκριση του πρωτοκόλλου παραλαβής με αιτιολογημένη απόφασή της, την έγκριση των όρων και τη
σύναψη κάθε είδους προγραμματικών συμβάσεων και
συμβάσεων του άρθρου 12 του ν. 4412/2016 (Α’ 147) και
σύναψη χρηματοδοτικών μισθώσεων (leasing) μηχανολογικού εξοπλισμού και οχημάτων της Περιφέρειας.
κ.λπ. έχουν το χαρακτήρα τις περισσότερες φορές του
κατεπείγοντος, με αποτέλεσμα οι αποφάσεις να πρέπει να γραφούν και να πάρουν διαύγεια αυθημερόν,
προκειμένου να σταλούν για τον έλεγχο νομιμότητας
στην Αποκεντρωμένη Διοίκηση όσο πιο σύντομα γίνεται. Ο όγκος των θεμάτων είναι πολύ μεγάλος καθώς
επίσης χρειάζεται προετοιμασία των αποφάσεων και
συγκέντρωση των απαραίτητων δικαιολογητικών από
τις αρμόδιες υπηρεσίες για τον έλεγχο νομιμότητας.
Υπάρχουν ημερομηνίες που πρέπει υποχρεωτικά να
τηρούνται: όπως η αποστολή της πρόσκλησης, η ανάρτηση των αποφάσεων στην ιστοσελίδα της Περιφέρειας
και η αποστολή των αποφάσεων για τον έλεγχο νομιμότητας. Για τους λόγους αυτούς θα απασχοληθεί η
Γραμματέας της Περιφερειακής Επιτροπής και πέραν
του κανονικού ωραρίου εργασίας της.
9. Τη βεβαίωση ύπαρξης πιστώσεων υπερωριακής εργασίας Α’ εξαμήνου έτους 2024 σύμφωνα με το υπ’ αρ.
39683/25-1-2024 έγγραφο της Διεύθυνσης Οικονομικού
Περιφέρειας Θεσσαλίας.
10. Το γεγονός ότι από το προσωπικό που υπηρετεί
στη Διεύθυνση Εξυπηρέτησης του Πολίτη μία υπάλληλος
απαιτείται να εργάζεται υπερωριακά μέχρι (120) ώρες το
Α’ εξάμηνο 2024, για τις συνεδριάσεις της Περιφερειακής
Επιτροπής εκτός του υποχρεωτικού ωραρίου καθώς και
για τη σύνταξη και ανάρτηση αποφάσεων αυθημερόν,
αποφασίζουμε:
Καθιερώνουμε την υπερωριακή (απογευματινή)
απασχόληση μιας υπαλλήλου της Διεύθυνσης Εξυπηρέτησης του Πολίτη, για τις συνεδριάσεις της Περιφε-
ρειακής Επιτροπής εκτός του υποχρεωτικού ωραρίου
καθώς και για τη σύνταξη και ανάρτηση αποφάσεων
αυθημερόν.
Καθιερώνουμε με αμοιβή την υπερωριακή (απογευματινή) εργασία μιας υπαλλήλου της Διεύθυνσης Εξυ-
πηρέτησης του Πολίτη ως κατωτέρω: (120) ώρες το
Α’ εξάμηνο του 2024, ποσού 1.200 ευρώ και θα βαρύνει
τον ΚΑΕ 0511.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 26 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. 44282
(2)
Διαπίστωση της ανάγκης για υπερωριακή απασχόληση, καθιέρωση με αμοιβή υπερωριακής ερ-
γασίας, εργασίας κατά τις Κυριακές και Εξαιρέσιμες ημέρες, εργασίας κατά τις νυχτερινές ώρες
των εργάσιμων, Κυριακών και εξαιρέσιμων ημερών για την αντιμετώπιση των αυξημένων υπη-
ρεσιακών αναγκών, μίας (1) υπαλλήλου της Διεύθυνσης Toυρισμού, Πολιτισμού και Αθλητισμού
της Περιφέρειας Θεσσαλίας για το Α’ εξάμηνο του
έτους 2024.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 3852/ 2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τον ν. 4555/2018 (Α’ 133).
3. Την υπ’ αρ. 15840/156612/4-10-2018 απόφαση του
Συντονιστή Αποκεντρωμένης Διοίκησης «Έγκριση της
146/2018 (ορθή επανάληψη) περί ολικής τροποποίησης επικαιροποίησης του π.δ. 129/2010 (Α’ 222) “Οργανισμός
της Περιφέρειας Θεσσαλίας”, όπως ισχύει» (Β’ 4788).
4. Το άρθρο 20 του ν. 4354/2015 (Α’ 176) και την υπό
στοιχεία 2/31029/ΔΕΠ/06.05.2016 εγκύκλιο του Γενικού
Λογιστηρίου του Κράτους.
5. Την υπ’ αρ. 3236/13.09.2019 (Β’ 3538) απόφαση
Περιφερειάρχη περί μεταβίβασης αρμοδιοτήτων της
Περιφέρειας Θεσσαλίας, την ανάγκη απλούστευσης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 816/02.02.2024
των διαδικασιών για τη σύντομη διεκπεραίωση των
υπηρεσιακών θεμάτων, εξυπηρέτησης των πολιτών και
διασφάλισης της εύρυθμης και αποδοτικής λειτουργίας
των Υπηρεσιών της Περιφέρειας Θεσσαλίας.
6. Την υπ’ αρ. 2/1757/0026/10.01.2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για υπε-
ρωριακή, νυχτερινή, Κυριακών και εξαιρέσιμων ημερών
εργασία» (Β’ 17).
7. Την υπ’ αρ. 2042/18063/01.03.2019 απόφαση του
Συντονιστή Αποκεντρωμένης Διοίκησης Θεσσαλίας και
Στερεάς Ελλάδας «Καθορισμός ωραρίου εργασίας σε
24ωρη βάση καθώς και κατά τις Κυριακές και εξαιρέσιμες ημέρες των υπαλλήλων της Περιφέρειας Θεσσαλίας»
(Β’ 694).
8. Την υπ’ αρ. 31715/22-01-2024 βεβαίωση της Διεύθυνσης Οικονομικού για την ύπαρξη υπερωριακής ερ-
γασίας Α’ εξαμήνου 2024 για τον ΚΑΕ 0511 και για τον
ΚΑΕ 0512.
9. Την υπ’ αρ. 32537/22-01-2024 (ΑΔΑ: 90Τ17ΛΡ-ΝΥ4)
με α/α 471/2024 απόφαση ανάληψης.
10. Την αναγκαιότητα για εργασία υπερωριακής απασχόλησης με αμοιβή, μίας (1) υπαλλήλου Προϊσταμένης
του Τμήματος Τουρισμού Πολιτισμού Π.Ε. Λάρισας - Περιφέρειας Θεσσαλίας, πέραν του κανονικού ωραρίου
εργασίας κατά τις εργάσιμες ημέρες και απογευματινές
ώρες καθώς επίσης και κατά τις νυχτερινές ώρες, τις Κυριακές και τις εξαιρέσιμες ημέρες, καθ’ όλο το 24ωρο για
το Α’ εξάμηνο του έτους 2024.
11. Το γεγονός ότι η Διεύθυνση Τουρισμού - Πολιτισμού και Αθλητισμού Περιφέρειας Θεσσαλίας συμπερι-
λαμβανομένου του Τμήματος Τουρισμού και Πολιτισμού
της Π.Ε Λάρισας - Διεύθυνση Τουρισμού, Πολιτισμού και
Αθλητισμού Περιφέρειας Θεσσαλίας, δεν λειτουργεί με
βάρδιες αλλά ακολουθεί το καθημερινό πρωινό ωράριο
(8ωρη, πενθήμερη εργασία) των δημόσιων υπηρεσιών.
Συνεπώς η πάσης φύσεως, καθ’ υπέρβαση του υποχρεωτικού ωραρίου, παρεχόμενη από τους Υπαλλήλους της,
εργασία για την κάλυψη των υποχρεώσεων της (όπως
αυτές προσδιορίζονται από ισχύον νομικό πλαίσιο λ.χ.
Οργανισμός Περιφέρειας), θα πρέπει να αποζημιωθεί,
τηρουμένων των διαδικασιών που προβλέπονται από
το άρθρο 20 του ν. 4354/2015.
12. Ότι η μία(1) υπάλληλος που υπηρετεί στην Διεύθυνση Τουρισμού, Πολιτισμού και Αθλητισμού Πε-
ριφέρειας Θεσσαλίας (Προϊσταμένη του Τμήματος
Τουρισμού  - Πολιτισμού Π.Ε. Λάρισας) οργανώνει
και παρακολουθεί την πραγματοποίηση τόσο των
θεσμοθετημένων εκδηλώσεων όσο και των πολιτιστικών εκδηλώσεων με την συμμετοχή ή αρωγή της
Π.Ε. Λάρισας - Περιφέρεια Θεσσαλίας εντός της Π.Ε.
Λάρισας  - Περιφέρειας Θεσσαλίας, σε συνεργασία
με άλλους φορείς και ως μέλη της Επιτροπής για τον
έλεγχο υλικών και αγαθών των πολιτιστικών και αθλητικών εκδηλώσεων και θεμάτων και διεκπεραίωσης
της Διεύθυνσης (εισηγήσεις, εκκαθάριση δαπανών,
αναρτήσεις (ΑΔΑ, ΑΔΑΜ) καθώς και σε συμμετοχή ως
γραμματειακή υποστήριξη σε Επιτροπές (συνεδριάσεις, αναρτήσεις, αποστολή εισηγήσεων) θα πρέπει
να εργαστεί και πέραν του οκταώρου δεδομένου ότι
οι εν λόγω εκδηλώσεις, πραγματοποιούνται κυρίως
τις Κυριακές και αργίες (π.χ. εθνικές και θρησκευτικές
γιορτές, πολιτιστικές, παρελάσεις κ.λπ.) ή τις απογευματινές και νυχτερινές ώρες.
12. Το γεγονός ότι για την υπερωριακή εργασία, απογευματινή εργάσιμων ημερών πέραν του κανονικού
ωραρίου καθώς και κατά τις νυχτερινές ώρες ή κατά τις
Κυριακές και εξαιρέσιμες ημέρες, καθ’ όλο το 24ωρο
έχουν προβλεφθεί σχετικές πιστώσεις στον προϋπολογισμό οικονομικού έτους 2024 της Περιφέρειας Θεσσα-
λίας - Περιφερειακή Ενότητα Λάρισας στους ΚΑΕ 0511
και ΚΑΕ 0512, αποφασίζουμε:
Την καθιέρωση υπερωριακής απασχόλησης με αμοιβή, για το Α’ εξάμηνο του 2024, κατά τις απογευματινές
ώρες πέραν του κανονικού ωραρίου και μέχρι την 22η
ώρα καθώς και κατά τις Κυριακές και εξαιρέσιμες ημέρες
καθ’ όλο το 24ωρο, για την υπάλληλο της Διεύθυνσης
Τουρισμού, Πολιτισμού και Αθλητισμού Περιφέρειας
Θεσσαλίας.
Ορίζουμε ότι:
α) O αριθμός των υπαλλήλων της Διεύθυνσης Τουρισμού  - Πολιτισμού και Αθλητισμού Περιφέρειας
Θεσσαλίας (η Προϊσταμένη του Τμήματος Τουρισμού,
Πολιτισμού Π.Ε.Λάρισας) που δύναται να απασχοληθεί
υπερωριακά κατά τις εργάσιμες ημέρες και απογευματινές ώρες πέραν του κανονικού ωραρίου εργασίας, κα-
θώς επίσης και κατά τις Κυριακές και εξαιρέσιμες ημέρες, καθ’ όλο το 24ωρο είναι συνολικά μια (1) υπάλληλος.
β) Oι ώρες απογευματινής υπερωριακής απασχόλησης είναι κατ’ ανώτερο όριο εκατόν είκοσι (120) ώρες
ανά εξάμηνο για την υπάλληλο για το Α’ εξάμηνο του
2024.
γ) οι ώρες υπερωριακής απασχόλησης Κυριακών και
εξαιρέσιμων ημερών, είναι κατ’ ανώτερο όριο ενενήντα
έξη (96) ώρες για την υπάλληλο για το Α’ εξάμηνο του
2024.
Για κάθε εξάμηνο του 2024 θα εκδοθεί απόφαση συγκρότησης συνεργείου υπερωριακής απασχόλησης,
στην οποία θα αναφέρονται ονομαστικά οι συμμετέχοντες υπάλληλοι και η κατανομή κατ’ είδος (απογευματινή
υπερωριακή απασχόληση-νυχτερινή, Κυριακών και εξαιρέσιμων ημερών), με το αντικείμενο της απασχόλησης,
όπως αναφέρεται παραπάνω.
Για την υπερωριακή εργασία θα τηρείται ξεχωριστό
δελτίο παρουσίας της υπαλλήλου όπου θα βεβαιώνεται
η υπερωριακή απασχόληση της υπαλλήλου για το υπερωριακά παρασχεθέν έργο.
H προκαλούμενη δαπάνη, θα βαρύνει εγγεγραμμένες
πιστώσεις του προϋπολογισμού για το οικονομικό έτος
2024 της Περιφέρειας Θεσσαλίας/Π.Ε. Λάρισας, Φορέα
073 και Κ.Α.Ε. 0511 και 0512.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 29 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 816/02.02.2024
Αριθμ. 1724
(3)
Τροποποίηση της υπ’  αρ. 1137/06-11-2023
απόφασης του Δημάρχου Λαυρεωτικής «Καθιέρωση υπερωριακής εργασίας μονίμων υπαλλή-
λων, υπαλλήλων με σχέση εργασίας Ιδιωτικού
Δικαίου Αορίστου Χρόνου και υπαλλήλων με
σχέση εργασίας Ιδιωτικού Δικαίου Ορισμένου
Χρόνου, διαφόρων υπηρεσιών για το έτος 2024»
(Β’ 6498) ως προς την απάλειψη του «ΠΕ Ειδικοί
Σύμβουλοι», στο ορθό «Ειδικοί Σύμβουλοι».
O ΔΗΜΑΡΧΟΣ ΛΑΥΡΕΩΤΙΚΗΣ
Έχοντας υπόψη:
1. Τις διατάξεις του άρθρου 58 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα Καλλικράτης» (Α’ 87).
2. Τις διατάξεις του άρθρου 15 του ν. 2592/1998 (Α’ 57).
3. Τις διατάξεις του άρθρου 12 του ν. 2503/1997 «Διοίκηση, οργάνωση, στελέχωση της Περιφέρειας, ρύθμιση
θεμάτων για την τοπική αυτοδιοίκηση και άλλες διατάξεις» (Α’ 107).+
4. Τις διατάξεις του άρθρου  86 και της παρ. 4
του άρθρου  79 του Κώδικα Δήμων και Κοινοτήτων
(ν. 3463/2006, Α’ 114).
5. Τις διατάξεις των παρ. 2 και 3 του άρθρου 48 και του
άρθρου 176 του ν. 3584/2007 (Α’ 143).
6. Tις διατάξεις του άρθρου 176 του ν. 4261/2014
(Α’ 107).
7. Τις διατάξεις της παρ.  2 του άρθρου  31 του
ν. 4258/2014 (Α’ 94).
8. Την υπό στοιχεία 2/31029/ΔΕΠ/6-5-2016 εγκύκλιο
του Υπουργείου Οικονομικών, με την οποία παρέχονται
οδηγίες σχετικά με την εφαρμογή των διατάξεων του
Κεφαλαίου Β’ του ν. 4354/2015.
9. Τις διατάξεις του άρθρου 20 του ν. 4354/2015 (Α’ 176)
περί αποζημίωσης για εργασία καθ’ υπέρβαση του υποχρεωτικού ωραρίου με ημερομηνία ισχύος του νόμου
από 01.01.2016, σύμφωνα με τις οποίες «οι αποφάσεις
Δημάρχου για τον αριθμό των υπαλλήλων, το χρονικό
διάστημα και οι ώρες υπερωριακής απασχόλησης τους
δημοσιεύονται στην Εφημερίδα της Κυβερνήσεως και
έχουν ισχύ από τη δημοσίευσή τους και μετά».
10. Την υπό στοιχεία οικ.2/1015/ΔΕΠ/5-1-2016 (ΑΔΑ: ΨΑΕΦΗ-ΠΟ7) που αφορά την εφαρμογή του νέου μισθολογί-
ου του ν. 4354/2015 από το Γενικό Λογιστήριο του Κράτους.
11. Την υπ’ αρ. 5400/2021 απόφαση του Συντονιστή
Αποκεντρωμένης Διοίκησης Αττικής «Καθιέρωση της
24ης λειτουργίας όλες τις ημέρες του μήνα, καθώς και
της λειτουργίας τις Κυριακές και εξαιρέσιμες ημέρες των
υπηρεσιών Καθαριότητας - Ηλεκτροφωτισμού της Διεύθυνσης Τεχνικών Υπηρεσιών, Περιβάλλοντος και Πολε-
οδομίας του Δήμου Λαυρεωτικής» (Β’ 318).
12. Την υπ’ αρ. 1137/06-11-2023 απόφαση του Δημάρχου «Καθιέρωση υπερωριακής εργασίας μονίμων
υπαλλήλων, υπαλλήλων με σχέση εργασίας Ιδιωτικού
Δικαίου Αορίστου Χρόνου και υπαλλήλων με σχέση εργασίας Ιδιωτικού Δικαίου Ορισμένου Χρόνου, διαφόρων
υπηρεσιών για το έτος 2024» (Β’ 6498).
13. Τις διατάξεις της παρ. 3β του άρθρου 163 του
ν. 3584/2007 σχετικά με τα προσόντα των Ειδικών Συμβούλων του Δημάρχου.
14. Το γεγονός ότι εσφαλμένα αναφέρεται στην υπ’ αρ.
1137/06-11-2023 απόφαση του Δημάρχου στο πεδίο
Ειδικοί Σύμβουλοι μόνο ο κλάδος ΠΕ., αποφασίζουμε:
Τροποποιούμε την υπ’ αρ. 1137/06-11-2023 απόφαση του Δημάρχου «Καθιέρωση υπερωριακής εργασίας
υπαλλήλων διαφόρων υπηρεσιών του Δήμου Λαυρεωτικής για το έτος 2024» (Β’ 6498) από το λανθασμένο:
«ΣΥΝΕΡΓΑΤΕΣ ΓΡΑΦΕΙΟΥ ΔΗΜΑΡΧΟΥ - ΠΕ Ειδικοί Σύμβουλοι - 5», στο ορθό «ΣΥΝΕΡΓΑΤΕΣ ΓΡΑΦΕΙΟΥ ΔΗΜΑΡ-
ΧΟΥ - Ειδικοί Σύμβουλοι - 5».
Η απόφαση αυτή να δημοσιευθεί στην Εφημερίδα της
Κυβερνήσεως.
Λαύριο, 26 Ιανουαρίου 2024
Ο Δήμαρχος
ΔΗΜΗΤΡΙΟΣ ΛΟΥΚΑΣ

[Source: 20240200816.pdf | Tokens: 14608]